ત્રિશનિતને નાનપણથી જ કોમ્પ્યૂટર ચુંબકની જેમ આકર્ષતું હતું. જ્યારે જુઓ ત્યારે વિડીયો ગેમ રમતો દેખાતો. એ કોમ્પ્યૂટર પર બેસે એટલે પિતાનું ટેન્શન વધી જાય. કારણ કે તેમણે રોજ નવો પાસવર્ડ નાંખ્યો હોય અને તેમનો દીકરો રોજે પાસવર્ડ બદલી નાંખતો. રોજે પાસવર્ડ ક્રેક કરી નાંખતા પુત્રની પ્રતિભા પરખાઇ ત્યારે તેઓ પ્રભાવિત થયાં અને નવું કોમ્પ્યૂટર જ લાવી આપ્યું. આ ઘટનાએ ત્રિશનિતની જિંદગીને આગવો વળાંક આપ્યો.